**ПРИЈЕДЛОГ**

 На основу члана 38. Закона о уређењу простора и грађењу („Службени гласник Републике Српске“ број: 55/10), члана 39. Закона о локалној самоуправи („Службени гласник Републике Српске“ број: 97/16 и 36/19) и члана 35. Статута Града Добој („Службени гласник Града Добој“ број:1/17), Скупштина Града Добој на сједници одржаној \_\_\_\_\_\_\_\_\_ 2020. године, донијела је

**О Д Л У К У**

**о утврђивању Нацрта Просторног плана града Добој 2018-2038. године**

I

Утврђује се Нацрт Просторног плана града Добој 2018-2038. године. (у даљем тексту: План).

II

Утврђени Нацрт Плана ставља се на јавни увид у трајању од 30 дана.

III

Нацрт Плана ће бити изложен у просторијама Одјељења за просторно уређење града Добој и просторијама носиоца израде документа.

IV

О мјесту, времену и начину излагања Нацрта Плана биће обавијештена јавност на начин прописана чланом 38. став 3. Закона о уређењу простора и грађењу („Службени гласник Републике Српске“ број: 55/10).

V

 Ова одлука ступа на снагу осмог дана од дана објављивања у „Службеном гласнику Града Добој“.

**РЕПУБЛИКА СРПСКА**

**СКУПШТИНА ГРАДА ДОБОЈ**

**Број: 01-013- /20 ПРЕДСЈЕДНИК**

**Добој: 2020. године СКУПШТИНЕ ГРАДА ДОБОЈ**

 **Милош Букејловић с.р.**

**О Б Р А З Л О Ж Е Њ Е**

**Правни основ:** За доношење ове Одлуке је члан 38. Закона о уређењу простора и грађењу („Сл. гласник Републике Српске“, број: 55/10), члан 39. Закона о локалној самоуправи („Сл. гласник Републике Српске“ број: 97/16 и 36/19) и члан 35. Статута Града Добој („Сл. гласник Града Добој“, број: 1/17).

**Разлог за доношење**: захтјев за израду Просторног плана општине Добој поднијела је општина Добој, након чега је донесена Одлука о приступању изради Просторног плана општине Добој од стране Скупштине општине Добој, број 01-013-114/10 од 25.03.2010. године. За носиоца израде Просторног плана изабран је Институт за грађевинарство „ИГ“ Бања Лука. Након достављеног преднацрта од стране носиоца израде одржана је стручна расправа и то дана 10.07.2020. године у великој сали Скупштине града Добој на којој су учествовали Законом предвиђени субјекти планирања. Презентацију преднацрта Просторног плана извршио је носилац израде Институт за грађевинарство „ИГ“ Бања Лука. Након одржане стручне расправе носиоцу израде плана достављене су све примједбе и мишљења на преднацрт Просторног плана. Примједбе које су достављене при изради Просторног плана су уважене и обухваћене у Нацрту Просторног плана.

Предлаже се Скупштини Града Добој усвајање Одлуке оутврђивању Нацрта Просторног плана града Добој 2018-2038. године

 **ОБРАЂИВАЧ ПРЕДЛАГАЧ**

**ОДЈЕЉЕЊЕ ЗА ПРОСТОРНО УРЕЂЕЊЕ ГРАДОНАЧЕЛНИК**